Source: https://www.netfinancie.sk/socialne-poistenie/sadzby-poistneho/
Timestamp: 2017-01-22 10:02:12+00:00

Document:
Výška sadzieb poistného hradeného Sociálnej poisťovni
Vznik a zánik poisteniaRozsah a krytie poisteniaPlatcovia poisteniaSadzby poistnéhoNároky z poistenia
ÚvodProdukty a službySociálne poistenieSadzby poistného
Sadzby poistného na sociálne poistenie
Podľa druhu pracovného pomeru sa mení výška sadzieb a rozsah platieb do Sociálnej poisťovne. Podľa toho, či je platcom poistného zamestnanec, zamestnávateľ, SZČO alebo štát, sa jednotlivé platby poistného aj odvádzajú.
Sadzby poistného pre zamestnanca
Zamestnanec platí poistné v týchto výškach*:
* počíta sa vždy z vymeriavacieho základu
Zamestnancovi sa prerušuje povinné nemocenské poistenie, povinné dôchodkové poistenie a povinné poistenie v nezamestnanosti:
v období, v ktorom čerpá pracovné voľno bez náhrady mzdy alebo služobné voľno bez nároku na plat alebo služobný príjem, okrem ospravedlnenej neprítomnosti zamestnanca v práci z dôvodu jeho účasti na štrajku
v období, v ktorom je dlhodobo uvoľnený z pracovného pomeru, štátnozamestnaneckého pomeru alebo zo služobného pomeru na výkon verejnej funkcie, na výkon odborovej funkcie alebo na výkon funkcie člena zamestnaneckej rady, ak sa mu neposkytuje náhrada mzdy
v období, v ktorom má neospravedlnenú neprítomnosť v práci
v období, v ktorom je vo výkone väzby alebo vo výkone trestu odňatia slobody; to platí vo vzťahu k činnosti, z ktorej je povinne nemocensky poistený a povinne dôchodkovo poistený a počas jej vykonávania bol vzatý do výkonu väzby alebo nastúpil výkon trestu odňatia slobody
v období, v ktorom čerpá rodičovskú dovolenku podľa osobitného predpisu, ak ide o ženu a v období, v ktorom čerpá rodičovskú dovolenku podľa osobitného predpisu, a nemá nárok na materské, ak ide o muža
od 11. dňa potreby osobného a celodenného ošetrovania fyzickej osoby (§ 39 ods. 1 písm. a)) alebo potreby osobnej a celodennej starostlivosti o dieťa (§ 39 ods. 1 písm. b)) do skončenia potreby tohto ošetrovania alebo starostlivosti a odo dňa nasledujúceho po uplynutí 52 týždňov trvania dočasnej pracovnej neschopnosti do jej skončenia
Zamestnanec nie je povinný platiť poistné na nemocenské, dôchodkové poistenie ani poistenie v nezamestnanosti:
od prvého dňa potreby osobného a celodenného ošetrovania fyzickej osoby (§ 39 ods. 1 písm. a)) alebo potreby osobnej a celodennej starostlivosti o dieťa (§ 39 ods. 1 písm. b)) do skončenia potreby tohto ošetrovania alebo starostlivosti, najdlhšie však do 10. dňa tejto potreby
v období, počas ktorého je uznaný za dočasne práceneschopného, v období, počas ktorého sa vypláca rehabilitačné alebo kvalifikačné v období, počas ktorého má ospravedlnenú neprítomnosť v práci z dôvodu jeho účasti na štrajku
Za zamestnanca odvádza poistné na nemocenské poistenie, dôchodkové poistenie a poistenie v nezamestnanosti zamestnávateľ. Ten vykonáva zrážku poistného na jednotlivé druhy sociálneho poistenia, ktoré je zamestnanec povinný platiť.
Sadzby poistného pre zamestnávateľa
Zamestnávateľ platí poistné v nasledovných výškach*:
za zamestnanca, ktorý nie je sporiteľ podľa osobitného predpisu
za zamestnanca, ktorý je sporiteľ podľa osobitného predpisu
Zamestnávateľ neplatí:
poistné na invalidné poistenie za zamestnanca, ktorý je dôchodkovo poistený po priznaní starobného dôchodku alebo predčasného dôchodku
poistné na invalidné poistenie za zamestnanca, ktorý je poberateľom výsluhového dôchodku podľa osobitného predpisu a dovŕšil dôchodkový vek
Zamestnávateľ nie je povinný platiť poistné na nemocenské poistenie, dôchodkové poistenie, garančné poistenie, poistenie v nezamestnanosti a poistné do rezervného fondu solidarity v období, počas ktorého jeho zamestnanec nie je povinný platiť poistné na nemocenské poistenie, dôchodkové poistenie a poistenie v nezamestnanosti.
Spolu s povinnosťou platiť poistné vzniká zamestnávateľovi povinnosť toto poistné aj odviesť. Za zamestnanca odvádza zamestnávateľ poistné na nemocenské poistenie, dôchodkové poistenie a na poistenie v nezamestnanosti, a to formou zrážok z príjmu zamestnanca.
Sadzby poistného pre samostatne zárobkovo činnú osobu
SZČO platí poistné v týchto výškach*:
starobné poistenie(ak je sporiteľom starobného dôchodkového sporenia, 4 % posiela Sociálna poisťovňa na osobný účet sporiteľa v príslušnej dôchodkovej správcovskej spoločnosti)
Poistné na invalidné poistenie neplatí SZČO, ktorá je dôchodkovo poistná po priznaní starobného dôchodku alebo predčasného starobného dôchodku, ani SZČO, ktorá je dôchodkovo poistná a je poberateľom výsluhového dôchodku podľa osobitného predpisu a dovŕšila dôchodkový vek.
Samostatne zárobkovo činnej osobe sa prerušuje povinné nemocenské poistenie a povinné dôchodkové poistenie:
v období, v ktorom je vo väzbe alebo vo výkone trestu odňatia slobody a počas jej vykonávania bol vzatý do výkonu väzby alebo nastúpil výkon trestu odňatia slobody, v období v ktorom má pozastavené prevádzkovanie živnosti, pozastavený výkon činnosti alebo pozastavenú činnosť (s účinnosťou od 1. januára 2011),
od 11. dňa potreby osobného a celodenného ošetrovania fyzickej osoby uvedenej v § 39 ods. 1 písm. a) alebo osobnej a celodennej starostlivosti o dieťa uvedené v § 39 ods. 1 písm. b) do skončenia potreby tohto ošetrovania alebo tejto starostlivosti,
v období, v ktorom má nárok na rodičovský príspevok podľa osobitného predpisu, ak podľa svojho vyhlásenia nevykonáva činnosť povinne nemocensky poistenej a povinne dôchodkovo poistenej samostatne zárobkovo činnej osoby,
Povinne nemocensky poistená a povinne dôchodkovo poistená SZČO nie je povinná platiť poistné na nemocenské poistenie a poistné na dôchodkové poistenie:
od prvého dňa potreby osobného a celodenného ošetrovania fyzickej osoby uvedenej v § 39 ods. 1 písm. a) alebo osobnej a celodennej starostlivosti o dieťa uvedené v § 39 ods. 1 písm. b) najdlhšie do desiateho dňa, ak potreba ošetrovania alebo starostlivosti trvá v tomto období,
povinne nemocensky poistená a povinne dôchodkovo poistená SZČO nie je povinná platiť poistné na nemocenské poistenie a poistné na dôchodkové poistenie ani v období, počas ktorého je uznaná za dočasne práceneschopnú alebo má nariadené karanténne opatrenie podľa osobitného predpisu.
Povinne nemocensky poistená a povinne dôchodkovo poistená SZČO, ktorá je povinná platiť poistné, je povinná poistné aj odvádzať.
Sadzby poistného pre dobrovoľne nemocensky, dôchodkovo a v nezamestnanosti poistenú osobu
Dobrovoľne nemocensky, dôchodkovo a v nezamestnanosti poistená osoba môže byť akákoľvek fyzická osoba, ktorá dovŕšila vek 16 rokov a má na území SR trvalý pobyt, príp. povolenie na prechodný či trvalý pobyt.
Sociálna poisťovňa ponúka záujemcom o dobrovoľné poistenie niekoľko poistných balíkov:
dobrovoľné nemocenské, dobrovoľné dôchodkové poistenie a dobrovoľné poistenie v nezamestnanosti
dobrovoľné nemocenské a dobrovoľné dôchodkové poistenie
dobrovoľné poistenie v nezamestnanosti (samostatne dostupný len pre SZČO)
dobrovoľne dôchodkové poistenie a dobrovoľné poistenie v nezamestnanosti Dobrovoľne poistená osoba si sama určí vymeriavací základ, z ktorého bude platiť poistné. Platí však, že jeho minimálna aj maximálna výška je vždy zákonom dopredu určená, a to vždy k 1. januáru kalendárneho roka.
Sadzby poistného (s ohľadom na balík poistenia, ktorý si určí) pre dobrovoľne poistenú osobu potom sú:
starobné poistenie(ak je sporiteľom v II. pilieri, Sociálna poisťovňa pošle 4 % príslušnej DSS)
Osoba, ktorá si dobrovoľne platí odvody do Sociálnej poisťovne je zodpovedná aj za ich odvádzanie. V prípade, že dôjde k súbehu dobrovoľného poistenia a povinného poistenia plynúceho zo zárobkovej činnosti, potom sa poistné platí vždy prednostne z výkonu zárobkovej činnosti (teda ako SZČO alebo zamestnanec).
Sadzby poistného pre štát, ako platiteľa
Po splnení všetkých zákonom stanovených podmienok platí za určité skupiny fyzických osôb poistné na dôchodkové poistenie štát. Ide o tzv. poistencov štátu, ku ktorým patria matky alebo osoby starajúce sa o dieťa, poberatelia opatrovateľského príspevku a osobní asistenti.
Štát platí za fyzickú osobu poistné*:
starobné poistenie(ak je sporiteľom v II. pilieri, Sociálna poisťovňa postupuje 4 % príslušnej DSS)
rezervný fond solidarity 2 %
Tak ako v ostatných prípadoch, aj v tomto platí, že spolu s povinnosťou platiť poistné vzniká aj povinnosť poistné odviesť. V prípade štátu je za odvádzanie poistného zodpovedné Ministerstvo práce, sociálnych vecí a rodiny SR.
V prípade poberateľov úrazovej renty priznanej podľa § 88, ktorí do 31. júla 2006 nedovŕšili dôchodkový vek alebo im nebol priznaný predčasný starobný dôchodok a ktorí nie sú sporitelia podľa osobitného predpisu, platí Sociálna poisťovňa poistné v tejto výške*:
V prípade poberateľov úrazovej renty priznanej podľa § 88, ktorí do 31. júla 2006 nedovŕšili dôchodkový vek alebo im nebol priznaný predčasný starobný dôchodok a ktorí sú sporitelia podľa osobitného predpisu, platí Sociálna poisťovňa poistné v tejto výške*:
v roku 2022
v roku 2024 a nasledujúcich rokoch
Uvedené informácie o jednotlivých sadzieb poistného vychádzajú zo Zákona o sociálnom poistení a akákoľvek zmena ich výšky či povinnosti ich odvádzania by mala byť uvedená v zákone, príp. jeho novele.
×§39 - Podmienky nároku na ošetrovné
(1) Poistenec má nárok na ošetrovné, ak osobne a celodenne a) ošetruje choré dieťa, chorého manžela, chorú manželku, chorého rodiča alebo chorého rodiča manžela (manželky), ktorého zdravotný stav podľa potvrdenia príslušného lekára nevyhnutne vyžaduje ošetrovanie inou fyzickou osobou, Zavrieť
(1) Poistenec má nárok na ošetrovné, ak osobne a celodenne b) sa stará o dieťa do desiatich rokov veku, ak 1. dieťaťu bolo nariadené karanténne opatrenie podľa osobitného predpisu, 2. predškolské zariadenie alebo zariadenie sociálnych služieb, v ktorých sa poskytuje dieťaťu starostlivosť, alebo škola, ktorú dieťa navštevuje, boli rozhodnutím príslušných orgánov uzavreté alebo v nich bolo nariadené karanténne opatrenie podľa osobitného predpisu alebo 3. fyzická osoba, ktorá sa inak o dieťa stará, ochorela, bolo jej nariadené karanténne opatrenie podľa osobitného predpisu alebo bola prijatá do ústavnej starostlivosti zdravotníckeho zariadenia, a preto sa nemôže o dieťa starať.
×§88 - Podmienky nároku na úrazovú rentu
(1) Poškodený má nárok na úrazovú rentu, ak v dôsledku pracovného úrazu alebo choroby z povolania má viac ako 40-percentný pokles schopnosti vykonávať doterajšiu činnosť zamestnanca alebo činnosť osoby uvedenej v § 17 ods. 2 (ďalej len „pokles pracovnej schopnosti“) a nedovŕšil dôchodkový vek alebo mu nebol priznaný predčasný starobný dôchodok. (2) Poškodený nemá nárok na výplatu úrazovej renty v období, počas ktorého má nárok na úrazový príplatok, a v období, počas ktorého má nárok na rehabilitačné alebo rekvalifikačné. Poškodený nemá nárok na výplatu úrazovej renty ani v období, počas ktorého sa mu neposkytuje rehabilitačné alebo rekvalifikačné z dôvodu jeho neúčasti na pracovnej rehabilitácii alebo rekvalifikácii bez vážneho dôvodu uznaného Sociálnou poisťovňou alebo v ktorom maril priebeh pracovnej rehabilitácie alebo rekvalifikácie. (3) Pokles pracovnej schopnosti sa posudzuje na účely odseku 1 v súvislosti s plnením pracovných úloh uvedených v § 8 ods. 4 alebo s činnosťami uvedenými v § 17 ods. 2, alebo v priamej súvislosti s plnením pracovných úloh, alebo v priamej súvislosti s týmito činnosťami. Pokles pracovnej schopnosti sa opätovne posúdi, ak sa predpokladá zmena vo vývoji pracovnej schopnosti. Pri posudzovaní poklesu pracovnej schopnosti sa neprihliada na zdravotné postihnutia, ktoré boli zohľadnené na nárok na invalidný výsluhový dôchodok podľa osobitného predpisu.

References: § 39
 § 39
 § 39
 § 39
 § 88
 § 88
 § 17
 § 8
 § 17